బనితా సంధు

బనితా సంధు (జననం 1997 జూన్ 22 ) వెల్ష్ నటి. ఆమె భారతీయ చిత్రాలలో నటించినందుకు ప్రసిద్ది చెందింది. హిందీ చిత్రం అక్టోబర్ (2018)తో ఆమె సినీ రంగ ప్రవేశం చేసింది. తమిళ చిత్రం ఆదిత్య వర్మ, సిడబ్ల్యూ సిరీస్ పండోర (2019)లలో నటించింది.

అడివి శేష్‌ హీరోగా 2024లో రాబోతున్న జీ 2 చిత్రంలో ఆమె హీరోయిన్‌గా నటిస్తోంది.

 ప్రారంభ జీవితం 
ఆమె వేల్స్‌లోని కెర్లియన్ లో మొదటి తరం బ్రిటీష్ ఇండియన్ తల్లిదండ్రులకు జన్మించింది. కింగ్స్ కాలేజ్ లండన్‌లో ఇంగ్లీష్ లిటరేచర్‌లో డిగ్రీ చేసింది.

ఆమె 11 సంవత్సరాల వయస్సులో నటించడం ప్రారంభించింది. ఆమె న్యూపోర్ట్‌లోని రూజ్‌మాంట్ స్కూల్‌లో చదువుకుంది. ఆ తరువాత, ఉన్నత చదువులకై 18 ఏళ్ళ వయసులో లండన్‌కు వెళ్ళింది.

 కెరీర్ 
ఆమె రిగ్లీ కంపెనీ డబుల్‌మింట్ కోసం రూపొందించిన ఒక ప్రకటనలో చేసింది, దీనికి బ్యాక్‌గ్రౌండ్ స్కోర్‌గా "ఏక్ అజ్నాబీ హసీనా సే" పాట ఉంటుంది. అలాగే, ఇండియన్ ప్రీమియర్ లీగ్ క్రికెట్ సీజన్‌లో ప్రసారం చేయబడిన వోడాఫోన్ ఇండియా ప్రకటనలో కూడా ఆమె ఉంది. 

ఆమె మొదటి చలన చిత్రం అక్టోబర్, ఇది 2018లో విడుదలైన వరుణ్ ధావన్ నటించిన చిత్రం. దీని తర్వాత అమెరికన్ టీవీ సిరీస్ పండోర, 2019లో ఆదిత్య వర్మ రూపొందించిన తమిళ చిత్రంలో నటించింది. తర్వాత ఆమె హిందీ చిత్రం సర్దార్ ఉధమ్ సింగ్, బ్రిటిష్ చిత్రం కవిత అండ్ తెరాసలలో నటించింది.

 మూలాలు 
వర్గం:1997 జననాలు
వర్గం:వెల్ష్ నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం: లండన్ కింగ్స్ కాలేజ్ పూర్వ విద్యార్థులు
వర్గం:భారతదేశంలోని యూరోపియన్ నటీమణులు
వర్గం:వెల్ష్ సినిమా నటీమణులు
వర్గం:భారత సంతతికి చెందిన వెల్ష్ ప్రజలు